# Bilag 7: Pris og prisbestemmelser

## Priser

Alle prise skal oppgis i prisskjemaet, bilag 7.1. Skulle leverandør ha prise som ikke faller naturlig inn i oppbyggingen av skjemaet må dette komme tydelig frem i leverandørs besvarelse med begrunnelse og pris.

Alle priser oppgis eks. mva.

## Prisregulering

De tilbudte prisene i avtalen kan kreves regulert maksimalt én gang pr. kontraktår i samsvar med endringer i Statistisk sentralbyrås konsumprisindeks (KPI). Regulering kan kreves tidligst ett år etter kontraktsignering med utgangspunkt i indekstallet fra den måneden tilbudsfristen utløpte. Regulering i prisene skal ikke har tilbakevirkende kraft.

## Betaling

Faktura og kreditnota skal sendes elektronisk til Forsvarsbyggs fakturamottak i samsvar med standarden Elektronisk handelsformat (EHF). Forsvarsbyggs elektroniske fakturaadresse er 975950662. For nærmere informasjon om fremgangsmåte, se [www.ehandel.no](http://www.ehandel.no).

Alle fakturaer skal inneholde:

* Ressursnummer til attestant/mottaker <fyll inn ressursnr.> oppgis under «Buyer reference».
* «Kontraktsnr. R00858». – oppgis i beskrivelsesfeltet.
* Faktura for endringsarbeider skal i beskrivelsesfeltet i tillegg henvise til endringsavtalenummer (E001, E002 osv.).

Videre skal beskrivelsesfeltet inneholde opplysninger om hvilke ytelser/leveranser fakturaen gjelder. Fakturaene skal spesifiseres og dokumenteres slik at de kan kontrolleres av oppdragsgiveren.

Ved manglende eller feil merking vil leverandøren kunne få beskjed om at den umerkede/feilmerkede fakturaen ikke vil bli behandlet. Leverandøren plikter da å kreditere den umerkede fakturaen og utstede en ny korrekt faktura med ny fakturadato og nytt forfall.

## Betalingsbetingelser

Betaling skal skje innen 30 dager etter at både leveransen og korrekt merket faktura med avtalte bilag er mottatt av Forsvarsbygg.

Ved delleveranser: Betaling skjer innen 30 dager etter at både delleveransen og fakturaer med avtalte bilag er mottatt.

Betaling innebærer ingen godkjennelse av grunnlaget for vedkommende faktura eller frafall av mangelsinnsigelser.

Dersom oppdragsgiver ikke betaler til rett tid, skal oppdragsgiver betale forsinkelsesrente i henhold til lov om renter ved forsinket betaling m.m. av 17.12.1976 nr. 100.